《送谢苗黄三孝廉以校士毕共赴春试三首 其一》
明代·卢龙云

作客乾坤里，驱车各异乡。看山忘近远，得马出骊黄。

赋就偏怀阙，名高拟擅场。当春桃李色，能傍早梅芳。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。